* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 21.jūlijā Nr.253**

(protokols Nr.14, 1.p.)

**Par Madonas novada pašvaldības iestādes “Dzelzavas pansionāts” vadītāju**

Atbilstoši Madonas novada pašvaldības domes Sociālo un veselības jautājumu komitejas 12.06.2020. atzinumam (prot. Nr. 6, 1.p.) atkārtoti tika izsludināta pieteikšanās uz pašvaldības iestādes “Dzelzavas pansionāts” vadītāja amata vakanci. Darba piedāvājumā noteiktajā termiņā līdz 30.06.2020. Sociālā dienesta lietvedības sistēmā reģistrēti astoņi pieteikumi. Visu pretendentu iesniegtie dokumenti atbilda darba piedāvājumā noteiktajam, tādēļ pretendentu pirmās kārtas atlase netika organizēta, visi pretendenti tika uzaicināti uz darba interviju, lūdzot sagatavot prezentāciju savam redzējumam Dzelzavas pansionāta darba tālākā attīstībā.

Pamatojoties uz darba likuma 33.panta 1.punktu Madonas novada pašvaldības domes Sociālo un veselības jautājumu komiteja 15.07.2020. sēdē (protokols Nr. 7., 1.p.) veica darba devēja sagatavotu mutvārdu aptauju pretendentu piemērotības novērtēšanai Dzelzavas pansionāta vadītāja amatam.

Noklausījusies sniegto informāciju, pamatojoties uz likuma “Par pašvaldībām” 21. panta pirmās daļas 9.punktu, ņemot vērā 21.07.2020. Finanšu un attīstības komitejas atzinumu, **atklāti balsojot**: **PAR** **–** **10 (**Artūrs Čačka, Zigfrīds Gora, Gunārs Ikaunieks, Valda Kļaviņa, Agris Lungevičs, Ivars Miķelsons, Andris Sakne, Inese Strode, Aleksandrs Šrubs, Gatis Teilis), **PRET – NAV, ATTURAS – 1** (Antra Gotlaufa), Madonas novada pašvaldības dome **NOLEMJ**:

1. Ar 03.08.2020. iecelt Lieni Ankravu, […], par Madonas novada pašvaldības iestādes “Dzelzavas pansionāts” vadītāju.
2. Dzelzavas pagasta pārvaldes vadītājam slēgt darba līgumu ar Lieni Ankravu.

Domes priekšsēdētājs A.Lungevičs

*Ā.Brilovska 64807294*